Terminator Hungary – Oldal 11
Már unalomig ismételt tény, hogy a Terminator jogai 2019-ben visszaszállnak a jogok James Cameronra, a gépek atyjára, aki eddig számtalanszor nyilatkozta, hogy többet nem kíván foglalkozni a Terminator-franchise-zal. Egy interjú most azonban belezavar az állóvízbe: az első két Terminator-film társproducere, Cameron második felesége, Gale Anne Hurd, aki mellesleg most a Fear The Walking Dead című sorozat showrunnere, érdekes mondatot ejtett el. Hurd az előbb említett sorozat második évadjának díszbemutatóján hintette el, hogy Cameron ugyan most el van foglalva az Avatarral, és a FOX-szal van szerződése, ő pedig a Universal-lal dolgozik, de mostanában sokszor szóba kerül köztük, hogyha visszaszállnak a jogok Cameron-ra, csinálhatnának egy új Terminator-filmet. Szóval úgy tűnik, hogy Cameron meggondolhatta magát, bár ez nem lenne meglepő, már a Terminator 2. része is unszolásra lett elkészítve, az is egy meggondolásnak az eredménye.
Kérdés, hogy ez be fog -e következni, és ha igen, mikor. Eközben a Paramount és a Skydance sem ül a babérjain, addig akarják ütni a vasat, amíg náluk van: továbbra is folyik a Terminator 6 előkészítése, egyes pletykák szerint a forgatókönyv már el is készült…
Már többször írtuk, hogy idén ismét mozikba fog kerülni a legendás második rész, ámbár most 3D-s változatban lesz látható. Egyelőre még nem szól a fáma, hogy vajon mindenhol bemutatásra kerül, vagy csak egyes országokban. Egyelőre kaptunk egy hangulatos posztert.
Nem régen az internetet ellepte az a hír, hogy a következő Terminator film törlésre került a legutóbbi film mind kritikai, mind pénzügyi vegyes fogadtatása miatt. A jogtulajdonos Paramount igazából nem tett közzé semmiféle információ ezzel kapcsolatban, s a többség abból következtetett erre, hogy a 2017-es premier dátumát törölték, s helyére a Baywatch mozifilm került. Arnold Schwarzenegger ezzel kapcsolatban nyilatkozott:
A színész elmondása szerint majdnem biztos abban, hogy még fog készülni új Terminator film, de az utolsó fogadtatása miatt a készítőknek át kell értelmezniük a történet vonalat ahhoz, hogy sikeres film készülhessen belőle. Schwarzenegger annyit még hozzátett, hogy véleménye szerint biztos elfog készülni az új rész, s ő is szeretne részese lenni. Mint ismeretes a színész korábbi interjúi kapcsán, hogy még egy filmet tud (és akar?) elvállalni a Genisys után.
Amennyiben a Paramount szeretne még készíteni filmet úgy igyekezniük kell, ugyanis még három évig lesz a kezükben a Terminator-franchise jogai.
11 / 118 oldal« Első«...910111213...203040...»Utolsó »